Diari Oficial de la Generalitat Valenciana


Sumari del DOGV 4556, del 31-07-2003 (2003/8434)

RESOLUCIÓ de 10 de juliol de 2003, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació del Conveni de col·laboració institucional entre la Generalitat Valenciana, a través de la Conselleria de Benestar Social i l'Ajuntament de Segorbe per a la comanda de gestió dels servicis d'Atenció Residencial i de Centre de Dia de la Residència de Tercera Edat de Segorbe.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4556

Data del DOGV
:   31-07-2003

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2003/8434


Data del document
:   10-07-2003

Organisme emissor
:   Conselleria de Presidència

Tipus de document
:   Resolució

RESOLUCIÓ de 10 de juliol de 2003, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació del Conveni de col·laboració institucional entre la Generalitat Valenciana, a través de la Conselleria de Benestar Social i l'Ajuntament de Segorbe per a la comanda de gestió dels servicis d'Atenció Residencial i de Centre de Dia de la Residència de Tercera Edat de Segorbe. [2003/X8434]
  
Subscrit, després de la tramitació prèvia reglamentària, entre la Generalitat Valenciana, a través de la Conselleria de Benestar Social i l'Ajuntament de Segorbe, el 9 de maig de 2003, un Conveni de col·laboració institucional per a la comanda de gestió dels servicis d'Atenció Residencial i de Centre de Dia de la Residència de Tercera Edat de Segorbe, i en compliment del que establix l'article 15.3 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0668/2003, i que figura com a annex d'esta resolució.
  
València, 10 de juliol de 2003.- La directora general de Relacions amb les Corts i Secretariat del Govern: Alida Mas Taberner.
  
Conveni de col·laboració institucional entre la Generalitat Valenciana a través de la Conselleria de Benestar Social i l'ajuntament de Segorbe per a la comanda de gestió dels servicis d'atenció residencial i de centre de dia de la residència de tercera edat de segorbe.
  
València, 9 de maig de 2003
  
Reunits:
  
D'una part, el conseller de Benestar Social, Rafael Blasco Castany, en virtut de les competències atribuïdes pel Reglament Orgànic i Funcional de la Conselleria de Benestar Social (article 2 del Decret 138/2000, de 12 de setembre, DOGV núm. 3.837, de 15 de setembre del 2000), i degudament autoritzat per a la firma del present conveni en virtut de l'acord adoptat l'1 d'abril de 2003 pel Consell de la Generalitat Valenciana, tal com s'establix en l'article 54 bis del text refós de la Llei d'Hisenda Publica de la Generalitat Valenciana, aprovat pel Decret Legislatiu de 26 de juny de 1991 del Consell de la Generalitat Valenciana.
  
I d'una altra, l'alcalde-president de l'Ajuntament de Segorbe, Rafael Calvo Calpe,, en nom i representació del mateix, facultat per a este acte en virtut de les competències que li atribuïx la Llei 7/85, de 2 d'abril, reguladora de les Bases del Règim Local, i per l'acord del Ple de la Corporació de data 13 de maig de 2003 i assistit per José Mª Garzón Marijuan, secretari de la Corporació Municipal, actuant com a fedatari públic.
  
Reconeixent-se les parts capacitat legal per a obligar-se, compareixen en la representació que respectivament posseïxen i
  
Exposen:
  
Que la Conselleria de Benestar Social de la Generalitat Valenciana disposa d'un edifici destinat a Residència de Tercera Edat, siti al c/ de Gómez Máñez, núm. 1, de Segorbe (Castelló), titularitat de la Generalitat Valenciana i ocupat per l'Ajuntament de Segorbe després de la comanda de gestió per raons d'eficàcia formalitzada per mitjà de Conveni per a l'exercici econòmic 2002, a l'empara de l'article 15 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
  
Que la Conselleria de Benestar Social de la Generalitat Valenciana té entre els seus objectius prioritaris, la protecció i l'ajuda d'aquells sectors que requerixen un especial cura i atenció. Per això, es tendix d'establir els mitjans idonis i necessaris que coadjuven a aconseguir una adequada integració social.
  
Un d'estos sectors que requerixen una especial atenció és el que fa referència a la protecció integral de la tercera edat, obligació que afecta els poders públics en virtut del que establix l'art. 50 de la Constitució Espanyola, i per a la qual la Generalitat Valenciana detenta titularitat competencial, per així establir-lo l'art. 31 apartats 24 i 27 de l'Estatut d'Autonomia de la Comunitat Valenciana, Llei Orgànica 5/82, d'1 de juliol.
  
Per a aconseguir l'èxit dels objectius assenyalats, és convenient acudir a la col·laboració interadministrativa prevista en els articles 55 i 57 de la Llei 7/85, de 2 d'abril, Reguladora de les Bases de Règim Local i donar així compliment al mandat constitucional de coordinació en l'actuació.
  
L'Ajuntament de Segorbe, en l'ànim de cooperació interadministrativa, i per l'interés existent en l'entitat per a la resolució dels problemes socials de la tercera edat en la zona, està disposada a assumir la gestió de l'esmentada Residència de Tercera Edat de Segorbe tant en la modalitat residencial com de Centre de Dia, sense que esta comanda de gestió supose en cap cas cessió de titularitat de la competència ni dels elements substantius del seu exercici de la Generalitat Valenciana a l'Ajuntament de Segorbe, tal com disposa l'esmentat article 15 de la Llei 30/1992.
  
És per tot això, que les entitats que representen estos dos compareixents acorden, com a mitjà per a aconseguir les anteriors finalitats, la firma del present conveni.
  
Primera
  
És objecte del present Conveni establir els termes de cooperació entre la Conselleria de Benestar Social i l'Ajuntament de Segorbe per a la comanda de gestió, tant en la modalitat residencial com de centre de dia, de la Residència de Tercera Edat de Segorbe, sítia al carrer Gómez Máñez, núm. 1.
  
Segona
  
L'Ajuntament de Segorbe assumix la gestió de la dita Residència en els termes que s'especifiquen en este Conveni i en el marc establit pel Decret 91/2002, de 30 de maig, del Govern Valencià, sobre registre dels Titulars d'Activitats d'Acció Social, i de Registre i Autorització de Funcionament dels Servicis i Centres d'Acció Social, a la Comunitat Valenciana i per l'Orde de 9 d'abril de 1990, de la Conselleria de Treball i Seguretat Social, sobre Registre, Autorització i Acreditació, i queda establida la seua capacitat residencial en 74 places, i en un màxim de 15 per al Centre de Dia.
  
Sobre això, i tal com s'assenyala en l'annex V de l'Orde esmentada de 9 d'abril de 1990, la finalitat del centre és oferir un lloc de residència i de convivència a persones la problemàtica sociofamiliar de les quals dificulta la seua integració i la permanència en la seua casa, així com donar una assistència completa de caràcter tutelar en totes les activitats quotidianes, tot incloent-hi la bàsica sanitària i de rehabilitació de les capacitats dels assistits que, en definitiva, configure una atenció geriàtrica integral, tant si esta es requerix en règim diürn com residencial d'acord amb les seues necessitats. Per a això s'haurà de prestar als usuaris els següents servicis:
  
De la Residència
  
· Assistència integral
  
· Prestacions completes de caràcter residencial: allotjament i manutenció adequada als residents, bugaderia
  
· Atenció d'infermeria i vigilància mèdica de patologies lleus
  
· Tractament especialitzat
  
· Activitats de mobilització
  
· Activitats ocupacionals i rehabilitadoras
  
· Activitats culturals i recreatives
  
· Activitats de convivència, de cooperació i d'autoajuda
  
· Suport psicosocial
  
· Orientació familiar
  
· Promoció de la salut.
  
Del Centre de Dia
  
· Assistència integral i manutenció adequada
  
· Atenció d'infermeria i vigilància mèdica de patologies lleus
  
· Tractament especialitzat
  
· Activitats ocupacionals i rehabilitadores
  
· Activitats culturals i recreatives
  
· Activitats de convivència, de cooperació i d'autoajuda
  
· Promoció de la salut
  
· Orientació familiar.
  
L'atenció en el Centre de Dia no serà superior a dotze hores diàries, prestades de dilluns a diumenge, des de les nou fins a les vint-i-una hores.
  
Tercera
  
Correspondrà a la Conselleria de Benestar Social, a través de la Direcció General de Servicis Socials, determinar les admissions de les persones usuàries en règim residencial i centre de dia, prioritzant-hi les que vinguen de la comarca de l'Alt Palancia en l'àmbit territorial de la Comunitat Valenciana, i hauran d'observar-se, quant a les estades, els trasllats, les vacances i les baixes els drets fonamentals i les llibertats públiques dels ancians residents, complint-se tant les instruccions de la Direcció Territorial de Benestar Social de Castelló com la normativa vigent emesa per la Direcció General de Servicis Socials.
  
Quarta
  
Correspondrà a l'esmentat Ajuntament, per a afrontar tant l'atenció residencial com la de Centre de Dia la contractació del personal de la plantilla que s'establix a continuació:
  
· 1 director
  
· 1 Psicòleg a mitja jornada
  
· 3 ATS
  
· 18 auxiliars de clínica
  
· 13 auxiliars de servicis
  
· 2 cuiners
  
· 3 subalterns
  
· 1 fisioterapeuta
  
· 1 auxiliar administratiu
  
· 1 TASOC
  
Les obligacions laborals respecte al personal del centre corresponen únicament i exclusivament a l'Ajuntament de Segorbe, i és la Conselleria de Benestar Social del tot aliena a les mateixes. No obstant això, la Direcció General de Servicis Socials podrà exigir a l'Ajuntament de Segorbe tots els documents que necessite per a verificar el compliment de les obligacions imposades per la legislació laboral vigent.
  
L'organització dels torns de personal es realitzarà de tal manera que, en tot moment, s'assegure l'atenció dels ancians i el correcte funcionament del centre, amb cobertura de personal suficient les nits i dies festius.
  
Tot el personal haurà de disposar de la titulació adequada al lloc de treball que exercirà. El director tindrà titulació mitjana o superior.
  
Les baixes laborals del personal de més de deu dies de duració, així com els períodes reglamentaris de vacances del personal d'atenció directa i de servicis, hauran de ser substituïts per personal contractat a l'efecte.
  
Quinta
  
L'Ajuntament de Segorbe assegurarà, en tot cas, la contractació de plantilla de personal especificada en la clàusula quarta, d'acord amb la legalitat vigent.
  
Sexta
  
L'Ajuntament de Segorbe es compromet a fer-se càrrec de tots els impostos inherents a l'immoble durant el temps d'ocupació del mateix.
  
Sèptima
  
El cost total estimat de funcionament del centre és d'un milió cent seixanta-nou mil vint-i-sis amb setanta-quatre euros (1,169.026'74 euros.)
  
El cost total estimat de funcionament del centre se sufragarà:
  
a) Amb les aportacions dels usuaris que davall la denominació de preus s'abonaran directament a l'Ajuntament durant els deu primers dies del mes següent a la seua meritació. Estos preus hauran d'establir-se aplicant els criteris prevists en el Decret 23/1993, de 8 de febrer, de Preus Públics en matèria de Servicis Socials. L'import total previst d'estos aportacions serà de quatre-cents vint-i-dos mil set-cents huitanta-sis amb setanta-quatre euros (422.786'74 euros.)
  
b) Amb l'aportació de la Conselleria de Benestar Social per un import màxim de set-cents quaranta-sis mil dos-cents quaranta euros (746.240 euros.) diferència entre el cost total estimat i l'aportació prevista dels usuaris, que es pagarà a càrrec de l'aplicació pressupostària 07.50.26.7001.335.30.5, línia de subvenció T1839.
  
Si l'aportació dels usuaris fóra superior a la prevista, es reduirà proporcionalment l'aportació de la Conselleria, la qual, en cap cas, podrà ser de tal quantia que, aïlladament o en concurrència amb subvencions o ajudes d'altres administracions públiques, o d'altres ens públics o privats, supere el cost de l'activitat que ha de desenrotllar el beneficiari.
  
Octava
  
El pagament de l'aportació de la Generalitat Valenciana s'efectuarà, d'acord amb el que establix la Llei 12/2002, de 27 de desembre, de Pressupostos de la Generalitat Valenciana per a l'exercici 2003, de la manera següent:
  
a) Un 60% de l'import de la mateixa es lliurarà a la firma del present conveni.
  
b) El 40% restant es lliurarà després de l'aportació i la comprovació de la documentació justificativa de l'efectiva i correcta aplicació almenys del 75% de l'import inicialment anticipat.
  
La justificació consistirà en la presentació davant de la Direcció Territorial de Benestar Social de Castelló dels certificats trimestrals del gasto dels conceptes de gastos generals i gasto de personal així com de les relacions mensuals de persones usuàries ateses i els ingressos aportats per les persones usuàries sense perjuí de qualsevol altra documentació que puga ser exigida pels òrgans competents de la Conselleria de Benestar Social.
  
Esta documentació haurà d'estar degudament subscrita per l'Alcalde de l'Ajuntament de Segorbe o qui posseïsca la seua representació
  
El termini màxim per a la justificació serà fins al dia 15 de gener de l'any 2004.
  
Novena
  
Per a vetlar pel compliment del que estipula el present Conveni i per la qualitat del servici prestat es crea una Comissió de Seguiment formada per:
  
· El cap del Servici d'Acció Social de la Direcció Territorial de Benestar Social de Castelló o persona que delegue.
  
· L'alcalde de l'Ajuntament de Segorbe o persona que delegue.
  
· El cap de la Secció de Tercera Edat de la Direcció Territorial de Benestar Social de Castelló, que actuarà com a secretari de la Comissió.
  
· La cap del Servici de Gestió de la Direcció Territorial de Benestar Social de Castelló o persona que delegue.
  
· El director de la Residència.
  
· Un inspector de la Conselleria de Benestar Social.
  
· Un representant del personal del centre.
  
Esta Comissió es reunirà almenys una vegada a l'any i quan així ho sol·licite alguna de les parts, i elevarà a la Conselleria de Benestar Social proposta raonada de totes les modificacions que derivades del seguiment del present Conveni es considere oportú introduir, sempre que beneficien la qualitat dels servicis prestats i no repercutisquen en un increment de la quantitat consignada per la Conselleria de Benestar Social per a fer front a l'aplicació del present Conveni.
  
Deu
  
En la publicitat i en les activitats que l'Ajuntament de Segorbe faça a través de qualsevol mitjà de comunicació social sobre les accions derivades de l'aplicació del present Conveni, es farà constar expressament que estes es realitzen en virtut de la col·laboració convinguda entre la Conselleria de Benestar Social i l'Ajuntament de Segorbe.
  
Onze
  
La Direcció General de Servicis Socials podrà exercir un seguiment periòdic per mitjà de contacte directe amb el centre i els seus residents o persones ateses.
  
En tot cas, la Direcció General de Servicis Socials haurà de ser consultada prèviament i a fi de mostrar la seua conformitat, en tota alteració de l'organització del servici tals com racionalització, millores de mètode, processos i simplificació del treball i qualssevol altres que permeten el major i millor nivell de prestació del mateix.
  
Dotze
  
La Direcció General de Servicis Socials proporcionarà a l'Ajuntament de Segorbe el suport tècnic necessari per al funcionament i la gestió de la indicada Residència.
  
Tretze
  
La duració del present Conveni serà des de l'1 de gener fins al 31 de desembre del 2003, la qual cosa no impedirà la seua pròrroga si així ho acorden les parts firmants, tal com establix el Decret 20/93, de 8 de febrer, en l'article 2.2.
  
La subscripció de la mateixa, quedarà condicionada a l'existència de crèdit adequat i suficient, en els pressupostos de l'exercici corresponent.
  
Catorze
  
El present Conveni es regirà, per allò no previst en ell, per la regulació que per a les transferències establix la Llei d'Hisenda Pública de la Generalitat Valenciana i la resta de legislació concordant i per les ordes de la Conselleria de Benestar Social que regulen el sistema d'ajudes en matèria de Servicis Socials a la Comunitat Valenciana.
  
Quinze
  
Constituirà motiu de resolució del present conveni l'incompliment dels compromisos adquirits en el mateix, així com els previstos, amb caràcter general, per la legislació vigent.
  
Setze
  
El conseller de Benestar Social podrà dictar resolució de minoració o desistiment sense efectes i en tot cas, de reintegrament de quantitats percebudes i exigència dels interessos de demora des del moment del pagament en els supòsits de l'article 47.9 del text refós de la Llei d'Hisenda Publica de la Generalitat Valenciana, aprovat pel Decret Legislatiu de 26 de juny de 1991 del Consell de la Generalitat Valenciana.
  
En estes condicions queda formalitzat el present Conveni que, aprovat pels que hi intervenen prèvia lectura, firmen i s'estén per quadruplicat i a un sol efecte al lloc i en la data adés indicats.
  
El conseller de Benestar Social,
  
RAFAEL BLASCO CASTANY
  
L'alcalde-president de Segorbe,
  
RAFAEL CALVO CALPE